**IŠ UŽSIENIO GRĮŽTANČIŲ / ATVYKUSIŲ MOKINIŲ UGDYMAS**

**REKOMENDACIJOS MOKYKLAI:**

|  |
| --- |
| **1.  Priimant iš užsienio grįžusį / atvykusį mokinį, vadovaujamasi:**1.1. Nuosekliojo mokymosi pagal bendrojo ugdymo programas [​tvarka​](https://e-seimas.lrs.lt/portal/legalAct/lt/TAD/TAIS.253802/asr);1.2. Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose  mobiliosiose grupėse tvarkos [​aprašu​](https://e-seimas.lrs.lt/portal/legalAct/lt/TAD/TAIS.261598?jfwid=q86m1vxks);1.3. Šiaulių miesto savivaldybės Priėmimo į Šiaulių miesto savivaldybės bendrojo ugdymo mokyklas tvarkos [​aprašu​](https://www.e-tar.lt/portal/lt/legalAct/9c4980d01d0b11eabe008ea93139d588/asr);1.4. Švietimo mokslo ir sporto ministerijos parengtu [aprašu](https://www.nsa.smm.lt/wp-content/uploads/2022/07/Grizusiu-Lietuvos-Respublikos-pilieciu-ir-atvykusiu-uzsienieciu-ugdymo-organizavimo-modeliu-aprasas-elektroninis-2022-07-08.pdf) „Grįžusių Lietuvos Respublikos piliečių ir atvykusių užsieniečių ugdymo organizavimo modelių aprašas“;1.5. mokyklos direktoriaus įsakymu dėl darbo su grįžusiais / atvykusiais vaikais ir mokyklos parengtu tvarkos aprašu. |
| **2.**  **Priimant iš užsienio grįžusį / atvykusį mokinį:**2.1. priimti mokinį mokytis kartu su bendraamžiais, vaiko tėvams (globėjams, rūpintojams) pritariant​;2.2. mokymosi pasiekimus ir / ar juos liudijančius dokumentus vertinti tik ​siekiant tikslingiau sudaryti individualų ugdymo planą (toliau – IUP) arba ​įvertinti švietimo pagalbos teikimo poreikius​, o ne sprendimui dėl priėmimo į žemesnę klasę priimti;2.3. klases, kuriose mokosi 3 ir daugiau grįžusių / atvykusių vaikų, formuoti mažesnes;2.4. pasirengti naujo mokinio priėmimui – bendradarbiauti su mokytojais, pritaikyti ir sukurti mokymo(si) aplinką aktyviam vaiko ugdymui. |
| **3.  Pradėjus ugdyti iš užsienio grįžusį / atvykusį mokinį, būtina:**3.1. užtikrinti kokybišką, sklandų integracijos procesą, kuriame dalyvauja tiek mokykla, tiek tėvai (globėjai, rūpintojai);3.2. susisteminti ugdomosios veiklos būdus bei metodus, užtikrinančius sėkmingą adaptaciją;3.3. padėti mokiniui susikalbėti su bendraamžiais, įsisavinti mokomąją medžiagą;3.4. įtraukti mokinį į popamokinę veiklą;3.5. glaudžiai bendradarbiauti su tėvais (globėjais, rūpintojais);3.6. išskirti mokinio individualias savybes, taikyti individualizuotą mokinio pasiekimų mokymo(si) sistemą, kuri akcentuotų ne klaidas, o ugdytinio pasiekimus. |
| **4.  Mokykla įvertina:**4.1. mokinių lietuvių kalbos mokymosi spragas, perskirsto mokomųjų dalykų krūvius;4.2. mokinio sociokultūrines kompetencijas (11–15 metų mokiniams sunkiau sekasi įsilieti į Lietuvos visuomeninį gyvenimą). |
| **5.   Pradėjus dirbti su iš užsienio grįžusiu / atvykusiu mokiniu, kylančios problemos:**5.1.  adaptacija​ ​mokykloje, klasėje;5.2.  bendravimo kultūra, skurdus mokinio lietuvių kalbos žodynas, dalykinių ​žinių stoka ​(programų neatitikimas, žinių spragos);5.3.  kalbos barjeras – nekalba lietuviškai;5.4. smurtas, patyčios, (ne)tolerancija. |
| **6.  Pagalba mokytojams, dirbantiems su iš užsienio grįžusiu / atvykusiu mokiniu:**6.1. kvalifikacijos kėlimas (daugumai mokytojų trūksta žinių, kaip dirbti su iš užsienio grįžusiais / atvykusiais vaikais);6.2. tinkamai paskirstytas darbo krūvis (anglų kalbos nemokantis pedagogas neturėtų dėstyti mokiniui, kurio vienintelė bendravimo kalba – anglų);6.3. „Kolega-kolegai“​ (keitimasis gerąja pedagoginio darbo patirtimi, atviros pamokos etc.);6.4. efektyvi metodinių grupių, Vaiko gerovės komisijos (toliau – VGK) veikla (IUP rengimas ir įgyvendinimas);6.5. mokyklos administracijos pagalba bendradarbiaujant su mokinio tėvais (globėjais, rūpintojais) – mokytojai turi jausti visokeriopą palaikymą, pagalbą, formuojama bendradarbiavimo kultūra. |
| **7.  Mokinio integracija bus sėkmingesnė, jeigu bus išnaudotos šios galimybės**:7.1.  mokinio adaptacijai skiriama ne mažiau kaip 2 mėnesiai;7.2.  vaiko labui dirba mokyklos komanda: „Mokinys-mentorius“, kuratorius, konsultantas, VGK, švietimo pagalbos specialistai​ (logopedas, specialusis pedagogas, socialinis pedagogas, psichologas, mokytojo padėjėjas);7.3.  kryptinga pagalba, individualus mokinio pažinimas (IUP parengimas, koregavimas ir įgyvendinimas);7.4.  lietuvių kalbos mokymui(si), konsultacijoms skiriamos mokyklos nuožiūra valandos;7.5.  su mokiniais dirba mokytojai savanoriai;7.6.  mokinių atostogų metu mokytojai tobulina kvalifikaciją savišvietos būdu;7.7.  mokykla dirba visą dieną (Visos dienos mokykla (toliau – VDM), kur iš užsienio grįžę / atvykę mokiniai):7.7.1.  integruojasi į mokyklos gyvenimą visą dieną;7.7.2.  mokosi, kalba lietuviškai su bendraamžiais;7.7.3.  lanko neformaliojo švietimo užsiėmimus, būrelius;7.7.4.  teikiama švietimo pagalba po pamokų (VDM mokytojas, logopedas, specialusis  pedagogas, socialinis pedagogas, psichologas,  mokytojo padėjėjas ir kt.).7.8.  visapusiškas bendradarbiavimas su tėvais (globėjais, rūpintojais), pedagogais, bendruomene (pripažinimas, tolerancija, pasitikėjimas);7.9.  išlyginamųjų klasių steigimas (Savivaldybės lygmeniu). |

**REKOMENDACIJOS TĖVAMS (GLOBĖJAMS, RŪPINTOJAMS)**

|  |
| --- |
| **1.  Tėvams (globėjams, rūpintojams) nusprendus grįžti / atvykti iš užsienio, rekomenduojama įvertinti savo vaiko galimybes mokytis ir pagal kompetenciją susipažinti su:**1.1.  [tinklu](https://smsm.lrv.lt/lt/veiklos-sritys-1/smm-svietimas/griztantiesiems-i-Lietuva/vaikas-lankys-mokykla/mokyklu-tinklas/) mokyklų, kurios priima iš užsienio grįžtančius vaikus;1.2.  Nuosekliojo mokymosi pagal bendrojo ugdymo programas [​tvarka​](https://e-seimas.lrs.lt/portal/legalAct/lt/TAD/TAIS.253802/asr);1.3.  Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose  mobiliosiose grupėse tvarkos [​aprašu​](https://e-seimas.lrs.lt/portal/legalAct/lt/TAD/TAIS.261598?jfwid=q86m1vxks);1.4.  Šiaulių miesto savivaldybės Priėmimo į Šiaulių miesto savivaldybės bendrojo ugdymo mokyklas tvarkos [​aprašu​](https://www.e-tar.lt/portal/lt/legalAct/9c4980d01d0b11eabe008ea93139d588/asr); |
| **2.   Priėmus sprendimą, į kurią mokyklą leisite savo vaiką, rekomenduojama:**2.1.  mokyklos tinklalapyje pasidomėti, kokios tradicijos, kokios galimybės visapusiškam vaiko ugdymui suteikiamos toje ugdymo įstaigoje;2.2.  įvertinti, ar mokykla yra pasirengusi priimti Jūsų vaiką;2.3.  aptarti su mokyklos vadovais pagalbos teikimo būdus ir formas Jūsų vaikui. |
| **3.   Atvykus į mokyklą:**3.1.  pateikti  visus reikiamus dokumentus, liudijančius apie vaiko ugdymą(si) užsienyje;3.2.  išskirti mokinio individualias savybes, taikyti individualizuotą mokinio pasiekimų mokymo(si) sistemą, kuri akcentuotų ne klaidas, o ugdytinio pasiekimus;3.3. bendradarbiauti su mokytoju, švietimo pagalbos specialistu. |
| **4.  Pradėjus mokytis:**4.1.  užtikrinti vaiko lankomumą, sklandų mokymą(si) ir dalyvavimą mokyklos renginiuose;4.2.  dalyvauti sėkmingos vaiko adaptacijos procese;4.3.  padėti vaikui bendrauti su bendraamžiais, paaiškinti jam skirtas mokymo(si) užduotis;4.4.  motyvuoti savo vaiką, patariant, pasirenkant popamokinę veiklą mokykloje arba neformalųjį švietimą mieste;4.5.  glaudžiai bendradarbiauti su mokytoju, pagalbos specialistais, administracija. |